# Raport për rezultatet e konsultimeve publike

1. **Titulli i draftaktit**

Projektligji “Për disa shtesa dhe ndryshime në ligjin nr. 9179, datë 29.1.2004 “Për një trajtim të veçantë të punonjësve, që kanë punuar në disa ndërmarrje të industrisë ushtarake”, të ndryshuar.

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Konsultimi publik për projektligjin ka nisur më 19.6.2020, gjatë takimit të mbajtur në Ministrinë e Mbrojtjes me përfaqësues të Konfederatës Sindakale të Kombinatit Mekanik Poliçan, të cilët adresuan problematikat të cilët synon të zgjidhë ky projektligj. Duke marrë në konsideratë çështjet e adresuara prej tyre, nga ana e Ministrisë së Mbrojtjes u përgatit një draft, i cili ju prezantua përfaqësuesve të Konfederatës Sindakale të Kombinatit Mekanik Poliçan më 27.7.2020. Më tej, u vijua me publikimin e draftit në RENJK dhe në faqen zyrtare të Ministrisë së Mbrojtjes, më 24.8.2020. Konsultimi publik është mbyllur më 25.9.2020, 30 ditë pas publikimit të draftit në RENJK.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

* **Drejtpërdrejtë, gjatë zhvillimit të takimeve:**

Për përgatitjen e këtij projektligji u zhvillua një takim paraprak, në ambientet e Ministrisë së Mbrojtjes, më 19.6.2020, me përfaqësues të Konfederatës Sindakale të Kombinatit Mekanik Poliçan, të cilët parashtruan problematikën që kërkonte zgjidhje nga ana e Ministrisë së Mbrojtjes. Pas këtij takimi, u vijua me përgatitjen e draftit të projektligjit, i cili ju prezantua përfaqësuesve të Konfederatës Sindakale të Kombinatit Mekanik Poliçan, më 27.7.2020, të cilët u shprehën dakord me përmbajtjen e tij.

* **Nëpërmjet RENJK:**

Me publikimin në RENJK, u vendos një afat 30 ditor për dhënien e sugjerimeve/komenteve mbi draftin e projektligjit, të cilat mblidhen nga personat përgjegjës dhe vlerësohen më tej.

* **Nëpërmjet adresës së emailit:** konsultim.publik@mod.gov.al:

Me qëllim lehtësimin e dhënies së komenteve/sugjerimeve nga çdo i interesuar, në faqen zyrtare të Ministrisë së Mbrojtjes, në rubrikën e dedikuar për konsultimin publik, krahas drafteve të projektligjit është vënë në dispozicion edhe një adresë elektronike.

* **Nëpërmjet adresës postare: “Rruga e Dibrës, Garnizoni “Skënderbej”, Tiranë”:**

Çdo palë e interesuar mund të dërgojë në formë shkresore, në adresë të Ministrisë së Mbrojtjes të gjitha komentet/sugjerimet mbi përmbajtjen e projektligjit.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara, të cilat morën pjesë në hartimin e këtij projektakti janë:

* Ish punonjësit e ndërmarrjeve ushtarake;
* Konfederata Sindakale e Kombinatit Mekanik Poliçan.
1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimit e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Në tabelën e mëposhtme paraqiten komentet e pranuara plotësisht dhe pjesërish, në lidhje me këtë projektligj:

|  |  |  |  |  |
| --- | --- | --- | --- | --- |
| Çështja e adresuar(psh. përkufizimi i ri i…, kushtet për regjistrimin e…, rregullimi i…, etj.) | Komenti(grumbulloni dhe përmblidhni komente identike/të ngjashme nga palët e ndryshme të interesuara së bashku)  | Palët e interesuara (renditni të gjithë ata që adresuan çështjen në mënyrë të ngjashme) | Vendimi (i pranuar/i pranuar pjesërisht/i refuzuar)  | Justifikimi |
| Marrja e një pagese mujore nga ish-punonjësit e ndërmarrjeve të industrisë ushtarake.  | ---- | Ish-punonjësit e:1. Kombinatit Mekanik të Poliçanit;
2. Uzinës së Lëndëve Plasëse Mjekës;
3. Uzinës Mekanike Gramsh.

të cilët e adresuan çështjen e tyre nëpërmjet Konfederatës Sindakale të Kombinatit Mekanik Poliçan | I pranuar | Duke qenë se punonjësit e këtyre ndërmarrjeve kanë vijuar të ushtrojnë detyrën në të njejtat kushte edhe përtej afatit 30.9.2004, i parashikuar në ligjin nr. 9179/2004 “Për një trajtim të veçantë të punonjësve, që kanë punuar në disa ndërmarrje të industrisë ushtarake”, vlerësojmë se këta punonjës duhet të përfitojnë të njëjtin trajtim financiar. |